พิมพ์ชนก ลือวิเศษไพบูลย์

พิมพ์ชนก ลือวิเศษไพบูลย์ (เกิด 30 กันยายน พ.ศ. 2535)  เป็นนักแสดงชาวไทยเชื้อสายจีน อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ โดยผลงานที่ทำให้เริ่มมีชื่อเสียงคือภาพยนตร์เรื่อง สิ่งเล็กเล็กที่เรียกว่า...รัก ในปี พ.ศ. 2553 ได้รับรางวัลนาฏราช สาขานักแสดงดาวรุ่งหญิงยอดเยี่ยม จากละครเรื่อง หลงไฟ และได้รับรางวัลนาฏราช สาขานักแสดงนำหญิงยอดเยี่ยม จากละครเรื่อง ใบไม้ที่ปลิดปลิว

ประวัติ

ปฐมวัย 
พิมพ์ชนก เกิดเมื่อวันพุธที่ 30 กันยายน พ.ศ. 2535 ที่กรุงเทพมหานคร เป็นบุตรคนโตของครอบครัวชาวไทยเชื้อสายจีน โดยนามสกุลลือวิเศษไพบูลย์เพี้ยนมาจากแซ่หลือ (呂) บิดาทำธุรกิจเกี่ยวกับการส่งออก มารดารับราชการเป็นนักสังคมสงเคราะห์ มีน้องชายหนึ่งคน ในวัยเด็กเธอได้รับการส่งเสริมให้เป็นนักกีฬายิมนาสติกลีลา เคยลงแข่งขันได้เหรียญรางวัลประเภททีมหลายครั้ง ขณะที่พิมพ์ชนกเรียนอยู่ชั้นประถมปีที่ 6 มีทีมงานโมเดลลิ่งที่กำลังค้นหานักแสดงเด็กหน้าใหม่ได้มาพบเข้าที่สนามฝึกซ้อม จึงได้ชักชวนให้มาถ่ายโฆษณารองเท้านักเรียนยี่ห้อหนึ่ง และเป็นจุดเริ่มต้นของการเข้าสู่วงการบันเทิงเป็นครั้งแรก

เธอสำเร็จการศึกษาระดับประถมศึกษาที่ โรงเรียนมีนประสาทวิทยา และ โรงเรียนเทพอักษร ระดับมัธยมศึกษาที่ โรงเรียนนวมินทราชินูทิศ เตรียมอุดมศึกษาน้อมเกล้า และระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ สุวพิชญ์ ไตรพรวรกิจ, วิศรุต หิมรัตน์

ด้านชีวิตส่วนตัวปัจจุบันกำลังคบหาดูใจอยู่กับ นาย-ณภัทร เสียงสมบุญ พระเอกรุ่นน้องที่พบรักกันในกองถ่ายภาพยนตร์

ผลงาน

ผลงานภาพยนตร์ 
ก่อนมีชื่อเสียง เธอเป็นนักแสดงสมทบในภาพยนตร์ไทยมาแล้วหลายเรื่อง เช่น ภาพยนตร์สั้นเฉลิมพระเกียรติ แด่พระผู้ทรงธรรม ตอนทะเลของก้อย, ภาพยนตร์ 5 หัวใจฮีโร่, อนึ่ง คิดถึงเป็นอย่างยิ่ง, และ ที่ออกฉายในเดือนมีนาคม พ.ศ. 2552 ต่อมาจากการเป็นนักแสดงนำในภาพยนตร์ไทยเรื่อง สิ่งเล็กเล็กที่เรียกว่า...รัก เข้าฉายเมื่อวันที่ 12 สิงหาคม พ.ศ. 2553 ทำให้พิมพ์ชนกมีชื่อเสียงเป็นอย่างมาก เนื่องจากความสามารถในการแสดงของพิมพ์ชนกที่ทำให้ผู้ชมมีความรู้สึกร่วมและคล้อยตามไปกับตัวละครที่แสดงได้เป็นอย่างดี ส่วนผลงานภาพยนตร์ของพิมพ์ชนกเรื่องต่อไป คือ โคตรสู้ โคตรโส ฉายในเดือนธันวาคม พ.ศ. 2553 และเลิฟซัมเมอร์ รักตะลอนออนเดอะบีช ฉายเมื่อตุลาคมปี 2554

เธอร่วมเดินทางไปโปรโมตภาพยนตร์ สิ่งเล็กเล็กที่เรียกว่า...รัก ที่ประเทศจีนเมื่อต้นเดือนมิถุนายน ซึ่งเป็นที่สนใจกับสื่อและแฟนคลับชื่นชอบภาพยนตร์เรื่องนี้และให้การต้อนรับพิมพ์ชนกเป็นอย่างมาก กระแสภาพยนตร์ยังทำให้เธอมีโอกาสได้ร่วมแสดงรับเชิญในภาพยนตร์สัญชาติฟิลิปปินส์ เรื่อง Suddenly It's Magic ที่เข้าฉายในฟิลิปปินส์ปลายเดือนตุลาคม 2555

ผลงานละครโทรทัศน์ 
พิมพ์ชนกมีผลงานครั้งแรกโดยรับบทนักแสดงสมทบในละครเรื่องทะเลสาบสีเลือด ออกอากาศที่สถานีโทรทัศน์ไอทีวี ช่วงเดือนมกราคม พ.ศ. 2551 ต่อมา พิมพ์ชนกได้ทำสัญญาเข้าสังกัดสถานีโทรทัศน์สีกองทัพบกช่อง 7 มีระยะเวลา 7 ปี เริ่มจากปลายปี พ.ศ. 2552

ผลงานละคร

ผลงานเพลง 
 2553  เพลงประกอบละคร วัยป่วนก๊วนล่าฝัน
 เพลง เพราะเธอ
 เพลง การเดินทางที่แสนไกล (รวมนักแสดง)
 2555 เพลงประกอบละคร "อสูรน้อยในตะเกียงแก้ว"
 เพลง เสกรัก...ให้เธอได้รู้ (ร่วมกับ อัญรินทร์ ธีราธนันพัฒน์)
 2556 เพลงประกอบละคร "ลูกไม้หลากสี"
 เพลง ขอบคุณที่รักกัน (ร่วมกับ โตนนท์, มิก, สเตฟานี่)
 2558 เพลงประกอบภาพยนตร์ 2538 อัลเทอร์มาจีบ
 เพลง สายตา
 2559 เพลงประกอบละคร "บัลลังก์หงส์" 
 เพลง สัญญาจากหัวใจ (ใบเฟิร์นร้อง)

ผลงานมิวสิควีดีโอ 
2547 เพลง น้ำลาย ของ ซิลลี่ ฟูลส์
2549 เพลง เรื่องธรรมดา ของ เจมส์ เรืองศักดิ์
2549 เพลง เรารักแม่ ของ รวมศิลปินอาร์เอส
2549 เพลง 14 อีกครั้ง ของ เสก โลโซ
2552 เพลง เจ็บหัวใจ ของ เสก โลโซ
2552 เพลง เพลงนี้ ของ สิงโต เดอะสตาร์
2553 เพลง สิ่งเล็กๆที่เรียกว่ารัก ของ ธนกฤต พานิชวิทย์
2555 เพลง บาลาชู บาชู / เสกรัก...ให้เธอได้รู้ (ประกอบละคร อสูรน้อยในตะเกียงแก้ว)
2556 เพลง พระราชาเป็นประมุขของประชาชน เพลงเทิดพระเกียรติ "ในหลวง" (รวมนักแสดงช่อง 7)
2558 เพลง สายตา (ประกอบภาพยนตร์ 2538 อัลเทอร์มาจีบ)
2559 เพลง สัญญาจากหัวใจ (ประกอบละคร บัลลังก์หงส์)
2560 เพลง จีบ… (May I) ของ แหนม รณเดช
2560 เพลง จะมีวันของฉันไหม ของ นิว จิ๋ว (ประกอบละคร หลงไฟ)
2561​ เพลง​ คิดถึงจัง(มาหาหน่อย)​ ของ​ โอ๊ต ปราโมทย์ 
2562​ เพลง Sexy Sexy​ ของ Lipta feat. OG-Anic ฟังเพลง
2562​ เพลง​ เรา​ ของ​ Cocktai
2562 เพลง All For Love (ใจให้ไป) 
2563​ เพลง​ วิ้งเนียนเด้ง​ Baifern​ x​ Ing On
2564​ เพลง​ แป๊บ (Please) URBOYTJ x​ อิงอร
2564​ เพลง​ Chin Up  ทอม​ อิศรา​ x​ ลูกหว้า​ พิจิกา​ x​ SENKA

ผลงานคอนเสิร์ต 

J ADRENALINE 360 CONCERT (2019) ศิลปิน เจ เจตริน

ผลงานพากย์เสียง 

พากย์เสียงเกม ROV สกิน Sacred Sentinel Arum (2019)
พากย์เสียงภาษาไทยตัวละคร "มู่หลาน" ในภาพยนตร์ Mulan (2020)

ผลงานพิธีกร 
 ออนไลน์ 
 พ.ศ. 2564 : FERNZONE EP.1 ทุกวันเสาร์ เว้นเสาร์เวลาเที่ยงตรง ทางช่อง YouTuber:FERNZONE Channel คู่กับ คุณเฟิร์น เป็นผู้จัดการของใบเฟิร์น

รางวัล 
 รางวัลท็อปอวอร์ด 2010 (โดยนิตยสารทีวีพูล) สาขาดาวรุ่งหญิงยอดเยี่ยมสาขาภาพยนตร์ จาก สิ่งเล็กๆที่เรียกว่ารัก 
 รางวัลเฉลิมไทยอวอร์ด ครั้งที่ 8​ สาขานักแสดงหญิงในบทนำจากภาพยนตร์ไทยแห่งปี จาก สิ่งเล็กๆที่เรียกว่ารัก 
 รางวัล “ระฆังทอง” บุคคลแห่งปี 2554 สาขาสร้างสรรค์ สนับสนุนมวลชนและสังคมดีเด่น ประเภทศิลปิน ดารา นักแสดง 
 รางวัล KAZZ Awards 2012 สาขาดาราหญิงยอดนิยม 
 รางวัล BIOSCOPE Awards 2015 การแสดงแห่งปี จากภาพยนตร์ 2538 อัลเทอร์มาจีบ และ แคท อ่ะ แว้บ! #แบบว่ารักอ่ะ 
 รางวัล OK! Beauty Choice 2017 สาขา CHARMING BABE 
 รางวัล Star's Light Award 2017 by สยามบันเทิง 22nd Anniversary สาขา นางเอกยอดนิยม 
 รางวัล HOWE Award 2017​ สาขา HOWE Shining Star 
 รางวัล MThai Top Talk-about 2018​ สาขา นักแสดงหญิง ที่ถูกกล่าวถึงมากที่สุด จากละครเรื่อง หลงไฟ 
 รางวัลนาฏราช ครั้งที่ 9 ประจำปี 2561​ สาขา นักแสดงดาวรุ่งหญิงยอดเยี่ยม จากละครเรื่อง หลงไฟ 
 รางวัลนาคราช ครั้งที่ 3 ประจำปี 2561 สาขา นักแสดงนำหญิงเจ้าบทบาทยอดเยี่ยมแห่งปี จากละครเรื่อง หลงไฟ 
 รางวัล KAZZ Awards 2019​ สาขา สาวปังแห่งปี 
 รางวัล KAZZ Awards 2019​ สาขา นักแสดงหญิงยอดนิยม 
 รางวัล Thailand Headlines Person of The Year 2019 สาขาวัฒนธรรมและบันเทิง 
 รางวัล GREAT STARS SOCIAL AWARDS 2019 สาขา ที่สุดดาราหญิงแห่งปี 
 รางวัล Women of the year จากงาน GQ Men Of The Year 2019  
 รางวัล Zoomdara New Year Award 2019 สาขา ซูมบทแตกฝ่ายหญิง  จาก ละครใบไม้ที่ปลิดปลิว
 รางวัล Thai Crazy Awards 2020 สาขา นักแสดงนำหญิงยอดเยี่ยม จาก ละครใบไม้ที่ปลิดปลิว (รางวัลจากประเทศจีน)​ 
 รางวัลนาฏราช ครั้งที่ 11 ประจำปี 2563​ สาขา นักแสดงนำหญิงยอดเยี่ยม จาก ละครใบไม้​ที่ปลิดปลิว 
 รางวัล Thailand's Female Sweetheart สาวผู้สามารถละลายใจหนุ่มเพียงแรกเห็น จากงาน JOOX Thailand Music Awards 2020 
 รางวัลชมรมวิจารณ์บันเทิง ครั้งที่ 29 ประจำปี 2563​ สาขา นักแสดงนำหญิงยอดเยี่ยม จากภาพยนตร์อ้ายคนหล่อลวง 
 รางวัล Thailand Zocial Awards 2022 Best Entertainment on Social Media สาขา นักแสดงหญิง
 รางวัลคมชัดลึกอวอร์ด ครั้งที่ 18 สาขา นักแสดงหญิงยอดนิยม 
 รางวัล Superstar Award จากเวที KAZZ Awards 2022​ 
 รางวัล ContentAsia Awards 2022 สาขา  นักแสดงนำหญิงยอดเยี่ยม จาก ละครสร้อยสะบันงา 
 รางวัลซุปตาร์หญิงมหาชน จากเวที TVPool Stars Party Retire & Reborn 2022 
 รางวัล ChobAPP Awards 2022 สาขา The Most Popular Actress  (รางวัลจากประเทศจีน)​
 รางวัล Siamrath Online Awards 2023 สาขา นักแสดงหญิงยอดนิยม 
 รางวัลโทรทัศน์ทองคำ ครั้งที่ 37 ประจำปี 2565 สาขา ดารานำหญิงดีเด่น จากละครเรื่อง สร้อยสะบันงา

อ้างอิง

แหล่งข้อมูลอื่น 

 
 
 

บุคคลจากกรุงเทพมหานคร
บุคคลจากโรงเรียนนวมินทราชินูทิศ เตรียมอุดมศึกษาน้อมเกล้า
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
ชาวไทยเชื้อสายจีน
นักยิมนาสติกลีลา
นักแสดงวัยรุ่นชาวไทย
นักแสดงหญิงชาวไทย
นักร้องหญิงชาวไทย
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
นางแบบไทย
นักพากย์ชาวไทย
นักพากย์การ์ตูน
พิธีกรชาวไทย
ยูทูบเบอร์ชาวไทย
นักแสดงหญิงชาวไทยในศตวรรษที่ 20
นักแสดงหญิงชาวไทยในศตวรรษที่ 21